General Motors
General Motors Company yoki General Motors (GM) — AQSHning avtomobilkompaniyalari orasida eng yiriklaridan biri boʻlib, 2008-yilgacha 77 yil davomida dunyodagi eng yirik avtomobil ishlab chiqaruvchi kompaniya bo'lib kelgan. 2019-yil natijalariga koʻra, konsernda sotilgan avtomobillar soni boʻyicha dunyoda uchinchi oʻrinda (Toyota, Volkswagen va Reno-Nissandan keyin) (7,74 million dona) turadi. Ishlab chiqarish 35 mamlakatda, sotish esa 192 mamlakatda yo'lga qo'yilgan. Kompaniyaning bosh qarorgohi Detroytda joylashgan. U mavjudligining maʼlum bosqichlarida AQSh harbiy-sanoat kompleksining eng yirik yigirma pudratchisidan biri boʻlgan. Taqdim etilayotgan mahsulot va xizmatlarni sotishdan tushgan daromadning beshdan bir qismi harbiy buyurtmalarga xizmat koʻrsatadigan federal mijozlar sektoriga toʻgʻri keladi (amerikalik qurol-yarogʻ va harbiy texnikaning xorijiy mijozlaridan tashqari).